Diari Oficial de la Generalitat Valenciana


Sumari del DOGV 3441, del 24-02-1999 (1999/1411)

ORDRE de 12 de febrer de 1999, de la Conselleria d’Ocupació, Indústria i Comerç, per mitjà de la qual es publica la línia pressupostària i s’establix el procediment de pagament per a la segona fase dels programes de Garantia Social, convocats per mitjà de l’Ordre de 10 de juliol de 1998 de les conselleries de Cultura, Educació i Ciència i d’Ocupació, Indústria i Comerç.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3441

Data del DOGV
:   24-02-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1411


Data del document
:   12-02-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * política social
    * ajuda social

ORDRE de 12 de febrer de 1999, de la Conselleria d'Ocupació, Indústria i Comerç, per mitjà de la qual es publica la línia pressupostària i s'establix el procediment de pagament per a la segona fase dels programes de Garantia Social, convocats per mitjà de l'Ordre de 10 de juliol de 1998 de les conselleries de Cultura, Educació i Ciència i d'Ocupació, Indústria i Comerç. [1999/M1411]
  
Amb data 21 de juliol de 1998 va ser publicada en el Diari Oficial de la Generalitat Valenciana, l'Ordre de 10 de juliol de 1998, de les conselleries de Cultura, Educació i Ciència i d'Ocupació, Indústria i Comerç, per la qual es convocaven subvencions per al desenrotllament de programes de Garantia Social.
  
Després de la publicació de la Llei de Pressupostos de la Generalitat per a l'exercici de 1999 (DOGV de 31 de desembre de 1998), i segons allò que s'ha establit en l'article 47 de la Llei d'Hisenda Pública de la Generalitat Valenciana, es publica la línia pressupostària que farà front a la segona fase dels dits programes i en regularà l'efectiu atorgament, la forma en què es produiran els lliuraments i la seua justificació, com consta en la disposició addicional primera de la indicada Ordre de 10 de juliol de 1998.
  
Per tot això, fent ús de les facultats que em conferix la Llei 5/1983, de 30 de desembre, de Govern Valencià,
  
ORDENE
  
Article 1
  
La segona fase dels programes de Garantia Social, que es realitzarà durant el primer semestre de 1999, serà finançada per la Conselleria d'Ocupació, Indústria i Comerç per una quantia màxima de 003.928.123 pessetes, a càrrec de la línia de subvenció 408, Programa de Garantia Social-Pla Valencià d'Ocupació, del programa 322.20, Formació Professional Ocupacional, de la Llei de Pressupostos de la Generalitat Valenciana per a 1999.
  
Article 2
  
Les ajudes corresponents a la segona fase es lliuraran en els termes establits en la resolució aprovatòria, que tindrà en compte el procediment següent:
  
1. Es lliurarà el 30% de la subvenció concedida, després que l'entitat presente davant de l'àrea territorial de Treball corresponent de la Conselleria d'Ocupació, Indústria i Comerç, la documentació d'inici prevista en l'article 19 de l'Ordre de convocatòria de 10 de juliol de 1998 (DOGV 3.290 de 21 de juliol de 1998), en el termini màxim de 15 dies naturals, comptats des de l'endemà de la notificació de la resolució aprovatòria de la subvenció concedida.
  
No obstant això, es podrà avançar a l'entitat beneficiària el percentatge màxim del 60% de la subvenció concedida, de conformitat amb allò que s'ha disposat en l'article 32.8 de la Llei 11/1998, de 29 de desembre, de la Generalitat Valenciana, de Pressupostos per a l'exercici de 1999, i amb la Llei d'Hisenda Pública de la Generalitat Valenciana, després de l'aval bancari previ a favor de la Generalitat Valenciana en la forma legalment establida.
  
2. El percentatge restant de la subvenció concedida es farà efectiu en finalitzar la segona fase de l'acció formativa del Programa de Garantia Social, després de la presentació prèvia per part de l'entitat beneficiària de la documentació justificativa de les despeses ocasionades en l'execució i de la memòria de l'acció formativa que recull l'annex II de l'ordre de convocatòria. S'establirà com a data límit per a la presentació de la documentació mencionada davant de l'àrea territorial de Treball corresponent de la Conselleria d'Ocupació, Indústria i Comerç, la del 15 de juliol de 1999.
  
3. L'entitat, amb anterioritat al pagament, haurà de presentar la documentació que acredite que està al corrent de les obligacions tributàries i davant de la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda, sobre compliment d'obligacions tributàries i davant de la Seguretat Social per a beneficiaris de subvencions a càrrec dels pressupostos de la Generalitat Valenciana (DOGV de 21 de juny de 1996), i queden exonerades de la dita acreditació les entitats locals, els organismes autònoms i les empreses públiques de la Generalitat Valenciana d'acord amb allò que s'ha establit en la indicada norma.
  
4. Les entitats hauran de tramitar el desenrotllament de les accions formatives i la justificació de les despeses a través de l'aplicació informàtica SIDEC, que lliurarà a les entitats la Conselleria d'Ocupació, Indústria i Comerç.
  
València, 12 de febrer de 1999
  
El conseller d'Ocupació, Indústria i Comerç,
  
Diego Such Pérez